Diari Oficial de la Generalitat Valenciana


Sumari del DOGV 4280, del 27-06-2002 (2002/6784)

Informació pública de l'alternativa tècnica per al desenvolupament del sector PD-2 del sòl urbà.
------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6784


Organisme emissor
:   Ajuntament de Paiporta

Tipus de document
:   Anunci

Informació pública de l'alternativa tècnica per al desenvolupament del sector PD-2 del sòl urbà. [2002/F6784]
  
L'Alcaldia Presidència, en data 10 de juny de 2002, ha dictat el Decret número 138/2002, de l'Àrea d'Urbanisme i Medi Ambient, el contingut del qual és el següent:
  
«Examinat l'expedient sobre l'alternativa tècnica per al desenvolupament del sector PD-2, del sòl urbà, presentat per la mercantil Alnace Promotores, SL, UTE IV Llei 18/1982, així com tots els antecedents i documents que consten en l'expedient, en relació amb els següents
  
I. Fets
  
I.1. En data 26 d'abril de 2002 (RE núm. 4.382), la mercantil Alnace Promotores, SL, UTE IV Llei 18/1982, va presentar l'alternativa tècnica de programa per al desenvolupament del sector PD-2 del sòl urbà, comprensiva de la documentació següent:
  
- Memòria del programa d'actuació integrada.
  
- Pla de reforma interior.
  
- Projecte d'urbanització.
  
- Sol·licitud de cèdula d'urbanització.
  
II. Fonaments de dret
  
II.1. L'article 45 i 46 de la Llei Reguladora de l'Activitat Urbanística, que regula la iniciació del procediment a iniciativa d'un particular i informació pública i simultània competència entre iniciatives respectivament.
  
II.2. L'article 21 de la Llei Reguladora de Bases de Règim Local, que determina les competències de l'Alcaldia Presidència.
  
Esta Alcaldia Presidència, fent ús de les atribucions que exercix, en virtut del que s'establix en els articles anteriorment indicats i disposicions concordants i d'aplicació, va dictar la resolució següent:
  
Primer. Sotmetre a informació pública l'alternativa tècnica de programa presentada per la mercantil Alnace Promotores, SL, UTE IV Llei 18/1982, per al desenvolupament del sector PD-2 del sòl urbà, durant un termini de 20 dies hàbils comptat des de l'última publicació de l'edicte. Durant el termini esmentat es podran presentar al·legacions a l'alternativa presentada, així com altres alternatives tècniques en competència. Les proposicions juridicoeconòmiques es presentaran durant els cinc dies hàbils següents al venciment del termini anterior. Este termini quedarà prorrogat per 20 dies addicionals si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara la caució que es determine. De la dita pròrroga es deixarà constància en l'expedient i s'anunciarà al tauler d'anuncis de l'ajuntament; així mateix els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, poden renunciar a això si demanen, mitjançant sol·licitud presentada en document públic abans de l'acord aprovatori del programa, l'expropiació i pagament segons el valor que li corresponga.
  
Segon. Publicar la present resolució en un diari d'informació general editat en una comunitat autònoma i posteriorment o simultàniament en el Diari Oficial de la Generalitat Valenciana, i remetre avís de la present resolució abans de la publicació de l'edicte al domicili fiscal de qui conste en el cadastre com a titular de drets afectats per l'actuació proposada.»
  
Cosa que es fa pública en compliment del que s'establix en l'article 46 de la Llei Reguladora de l'Activitat Urbanística. Esta publicació val als efectes prevists en l'article 59.4 de la Llei de Règim Jurídic de les Administracions Públiques i del Procediment Administratiu Comú.